Downloaded from YTS.MX
Nem ismerek olyan világbajnokot, aki normális lenne.
Official YIFY movies site: YTS.MX
Az embernek elcseszettnek kell lennie, hogy rendkívüli dolgokat érhessen el.
Én már csak tudom.
Kívülről hétköznapi, kedves fickónak tűnhetek,
de közben óriási az egóm.
Kell valami a rendkívüliséghez, ami motiválja az embert.
Engem részben az egóm hajt.
Jó reggelt, Újvilág! Hamarosan elkezdődik
az Amerika-kupa hetedik, sorsdöntő futama.
Ez a vitorlás-világbajnokság a sportvilág legtörténelmibb eseménye.
A 132 éves sikerszériát követően Amerika elveszítheti az Amerika-kupát.
El akartuk hódítani az Amerika-kupát,
ami korábban még senkinek sem sikerült.
Ez volt a történelem leghosszabb győzelmi sorozata.
Az Egyesült Államoknak 132 éven át sikerült megvédenie a kupát.
A polgárháborút megelőzően is.
Az ország mezőnyfölénye túlélte a Konföderációt,
a Harmadik Birodalmat, de még a St. Louis Brownst is.
Az ausztrálok úgy érzik, eljött az ő idejük.
Ma kerül megrendezésre a mindent eldöntő, megismételhetetlen futam.
Az évszázad futama…
Ez az évszázad legfontosabb vitorlásfutama.
A New York-i Jachtklub számára szóba sem jöhetett a kupa elvesztése.
NEW YORK-I JACHTKLUB
Szóval teljesen világos volt a helyzet.
Háborúban álltunk velük.
Totális háború zajlik jelenleg is.
Az ausztrálok piszkos trükkökre panaszkodnak.
Kémkedésre, politikai árulásokra.
Bevontuk az FBI-t, és kémeket, fegyveres őröket fogadtunk.
A New York-i Jachtklub eltökélten
megtesz majd mindent, hogy a kupa az országban maradjon.
Hatalmas kihívást jelent mentálisan, ha valaki szembe akar szállni az USA-val.
Ők a világ leghatalmasabb országa műszaki és gazdasági értelemben.
Erre jön egy kis ország…
Jön a 27 milliós lakosságú Ausztrália…
akik elhitték, hogy sikerülhet nekik.
A NETFLIX DOKUMENTUMFILM-SOROZATA
Az 1962-es volt az első Amerika-kupa, amiről hallottam.
Ausztrália kontra az Egyesült Államok.
Megbabonázta az országot ez a bajnokság a világ másik végéről.
A futamok milliók képzeletét ragadták meg.
Ilyenkor még az USA elnöke is félreteszi a washingtoni ügyeket.
Az ausztrálok azt remélik a győzelemtől,
hogy a világ jobban megismeri a kevesek által ismert országukat.
Most is emlékszem rá.
A szél 20-25 csomós, a tenger pedig hullámzik…
Kölyök voltam, a rádión hallgattam az egészet.
Hétéves lehettem. Egy kis tranzisztoros rádión hallgattam
az éjszaka közepén az ágyban.
Egy kis tranzisztoros rádión.
Egy aprócska tranzisztoros rádión.
Anyám elzavart aludni, miközben rádión követtem a bajnokságot.
A keleti partvidéken mindenki Newport felé vette az irányt.
Hajnali három volt. Newportban 12 órás az időeltolódás.
Ez itt Newport, az Amerika-kupa vitorlásbajnokság otthona.
A századforduló óta ez a hely lett a nemzet leggazdagabbjainak játszótere.
Kisfiúként lenyűgözött a város elképesztő múltja.
Azok a hihetetlen figurák…
És amikor megjönnek az első nyári szelek,
másra sem tudnak gondolni, csak a vitorlásversenyzésre.
Egy ilyen hajó kapitányának lenni…
Hát ez aztán beindította a fantáziámat.
Mintha kitárult volna egy kapu egy új világba.
Az adóhivatalban többen úgy gondolják, hogy a vitorlázás célja az adócsökkentés.
Az Amerika-kupa azonban más kategória.
Az Amerika-kupa jelképezi a csúcsot a sportvitorlázás világában.
A kupa egy az egy elleni futamokból áll.
Két ország hajói csapnak össze.
Négy győzelem a cél.
A KUPA ÚTVONALA
Az a hajó a kupagyőztes, amelyik hétből négyszer tud nyerni.
Egy az egy elleni küzdelem. Mint egy párbajban.
Nézzék, elsüllyed!
Ez a vitorlásvilág válasza a Titanicra.
A két ország lényegében el akarja intézni egymást.
Ez még mindig jobb, mintha háborúznának vagy lövöldöznének.
Az Amerika-kupa különlegessége,
hogy az olimpiához hasonlóan négyévente kerül megrendezésre.
Hatalmas megpróbáltatás fizikailag és mentálisan egyaránt.
A szabályok értelmében bármelyik ország indulhat,
de a kihívó ország hajóját az adott országban kell megtervezni.
Abban az országban kell megépíteni is.
Egy ilyen projekthez pénz kellett.
Rengeteg pénz.
A gazdagok vaskos összegekkel, dollármilliókkal szállnak be a ringbe.
Az Amerika-kupa lényegében
egy méregdrága, csúcstechnikás vitorlásbajnokság.
Más sportágakkal ellentétben, az USA még sosem vesztett ebben.
AMERIKA A HULLÁMOK URA
Ez volt a történelem leghosszabb győzelmi sorozata.
AZ USA MEGVÉDTE A KUPÁT
A New York-i Jachtklubnak 132 éven át sikerült megvédenie a kupát Newportban.
A New York-i Jachtklub kicsit arrogánsan viselkedett.
„Ez itt a mi terepünk.
Nyugodtan játszhattok itt, de aztán tűnés!”
A New York-i Jachtklub megvédte a kupát
minden eddigi kihívóval szemben.
A hozzáértésük láttán meglepő, hogy egyáltalán akadnak még kihívók.
A New York-i Jachtklub Manhattanben, a 44. utcában található.
Az épület ablakai a 17. századi holland vitorlásokat idézik.
Ez itt a vitorlásvilág középpontja,
Amerika legbefolyásosabb és leggazdagabb embereinek a pihenőhelye.
A New York-i Jachtklub ádázul védte az Amerika-kupát.
Teli voltak dúsgazdag családokkal.
Vanderbiltekkel és Rooseveltekkel.
Elképesztő rejtély övezte őket.
Volt valami az amerikai hajókban.
Különös aurájuk volt. Makulátlanok voltak.
Mintha a vitorláikat alabástromból faragták volna ki.
Áradt belőlük a stílus és a gazdagság.
Áradt belőlük a verhetetlenség.
Egyszer régen még 1970-ben, bejutottunk a New York-i Jachtklubba.
Volt ott egy terem,
egy nyolcszögletű terem a kupának.
A kurátor elmesélte nekünk,
hogy a kupához már közel száz éve nem ért emberi kéz.
A kupa láttán azt éreztem, hogy meg kell szereznem.
Vakítóan csillogó ezüst az egész.
A Szent Grál.
Ez itt a klub koronaékszere, az üvegbe zárt ezüst.
Az amerikaiak évente 45 millió dollárt költenek erre.
A legenda úgy tartja,
hogy az a kapitány, aki először veszíti el a kupát,
a fejével fizet érte.
SAN DIEGO, KALIFORNIA
Kétségtelen, hogy a New York-i Jachtklub felemelkedése mögött Dennis Conner állt.
Köszöntsük a San Diegó-i Dennis Connert!
Benne összpontosult a New York-i Jachtklub ereje.
Neki köszönhető az Amerika-kupa profi sportok közé történő felemelkedése.
Újrarajzolta a térképet.
Fogott egy sportot,
amit korábban a gazdagok hétvégi szórakozásának tartottak,
és felemelte az autóversenyzés szintjére.
Dennis volt a legjobb. Magasan a legjobb.
Zseniális, egyszerűen fantasztikus volt!
Nyugodtan kijelenthetjük, hogy Dennis más kategória volt.
Egy olyan kapitány,
aki bármit megtesz
a győzelemért.
Ha valakinek az Amerika-kupa elnyerése, a Dennis Connerrel vitorlázás fontosabb,
mint a templomba járás, a munka és a család, akkor…
Jaj, el akarsz menni két hétre síelni?
Persze, nyugodtan, de utána ne is gyere vissza!
Az 1974-es Amerika-kupán versenyeztem először Dennis ellen.
1974-ES AMERIKA-KUPA
Esélyünk sem volt.
Az ausztráloknak új volt az Amerika-kupa.
Hatalmas mentális erőre van szükség.
Korán kell odaérni a hajóhoz.
Ellenőrizni kell az időjárást, a hullámokat, az útvonalat…
Vízre kell tenni a hajót, leellenőrizni…
Figyelni kell a szélre, beszélni a bizottsággal…
Utasításokat kell kérni, megnézni a szélirányt, az áramlást…
Megfelelő vitorla és árbóc kell.
Gyakorolni kell. Figyelni kell a legénység súlyára.
Ha valaki mindig figyel ezekre, akkor utána nincs kifogás, győzni kell.
NINCS KIFOGÁS, GYŐZNI KELL
Vérfürdő volt minden alkalommal. Elkalapált minket '74-ben.
Dennis Conner ismét odatette magát Amerika kedvéért.
Másfél perces előnnyel zárta a futamot.
NEW YORKBAN MARAD A KUPA
Aztán '77-ben is.
A szakértők 4-0-t jósoltak,
és bizony veretlenül végeztek az ausztrálokkal.
1980-ban ismét kikaptunk.
Ausztrália nem tudja tartani a lépést.
Ez volt a harmadik sikertelen kihívásuk.
Harmincnyolc futamot nyertem zsinórban.
Én voltam a világ legjobbja.
Lemészároltam őket.
Isten hozta Önöket a műsorban!
Micsoda összhang!
Szeretném, ha most jól figyelnének.
1983 szeptemberében
valaki megpróbálja majd elhódítani Amerikától az Amerika-kupát.
Ő lesz a kapitányunk.
Hölgyeim és uraim, köszöntsék John Bertrandöt!
Legbelül éreztem, hogy ha van valaki, aki le tudja győzni Dennis Connert,
akkor az én vagyok.
Mióta vitorlázik?
Hát 12 évesen kezdtem.
Milyen vitorláson?
- Egy aprócska dingin. - Igen?
A dédapám három olyan hajón dolgozott, amelyek szerepeltek az Amerika-kupán.
A nagyapám hivatásos halász volt.
Megtanította,
miből lehet tudni, ha jön a szél.
Volt egy intuitív hatodik érzéke, amit aztán nekem is átadott.
Látom, nincs kifestve. Ez jár a tengerészeknek?
- Az ember lebarnul a napon. - Órákon át süti a nap… Kemény ez az élet?
Amikor 15 éves voltam, tragédiák rázták meg a családunkat.
Meghalt az apám,
majd a nagyapám,
végül a dédapám.
Egymás után.
Kiestek a férfiak.
Miután John édesapja elhunyt, elhivatott lett a vitorlázás iránt.
Valójában mindig is ez motiválta.
Ami mindig is igazán lenyűgözött,
hogy John mennyire tud koncentrálni.
Teljesen ki tudja zárni a külvilágot.
Megszállottan meg akartam nyerni a kupát.
Bármire képes voltam.
Remélhetőleg maga lesz az ellenfele az amerikaiak vitorlásának.
Igen. Dennis Conner lesz az amerikaiak kapitánya.
Legutóbb is ő védte meg a kupát.
Nem igazán kedvelem őt.
A Dennis elleni vereségek után rájöttem,
nem vagyok elég erős mentálisan.
Amíg az ember nem érti meg az ellenfelét,
amíg nem érti meg az ellenséget, addig sosem fog felülkerekedni rajta.
Ösztöndíjat kaptam a bostoni MIT-n.
Óceánmérnöki szakon kezdtem el tanulni, hogy bekerülhessek az amerikai rendszerbe.
A képzés során az óceánmérnöki szakmát fogja megismerni.
Elméleti kutatások, tengerészeti projektek,
illetve kemény órai munka vár magára.
Mikor elmondta a szakdolgozata címét…
ITT A VÉGE
Akkor értettem meg igazán,
mennyire fontos volt neki a vitorlázás.
Az Amerika-kupás vitorlások optimális támadási szöge.
ÓCEÁNMÉRNÖKI TANSZÉK – MIT
AZ AMERIKA-KUPÁS VITORLÁSOK OPTIMÁLIS TÁMADÁSI SZÖGE
Határréteg-elmélet, repülőmérnöki ismeretek,
műszaki irányítórendszerek…
Torpedókat terveztem.
Hónapokon át az ellenség között éltem.
Megismertem a titkaikat,
amelyek a kupánál is hasznosíthatók.
Az MIT után már eleget tudtam,
hogy felvehessük a versenyt a világ legjobbjaival.
AZ USA EDZŐTÁBORA
TIZENHÉT HÓNAP AZ AMERIKA-KUPÁIG
A versenyzéshez pénzre van szükség.
Részt akarsz venni az Amerika-kupában? Akkor mutasd a lóvét!
A becslések szerint nagyjából
60-100 millió dollárba került ennek a szépségnek a megnyerése.
Szerencsés voltam. A New York-i Jachtklub mögöttem állt.
Imádtam őket, mint a szüleimet.
Miután megvan a pénz, el lehet kezdeni összerakni a csapatot.
Conner legénysége intenzív kiképzésen vesz részt,
amelyhez foghatót egyetlen Amerika-kupánál sem láttunk.
Fontos, hogy a legénység csúcsformában legyen.
Eltökéltnek kell lenniük.
Hajnali öttől este kilencig dolgozunk, heti hat napon, 17 hónapon keresztül.
Minél több pénzünk van, annál többet lehet innovációra költeni.
Utána el kell gondolkodni,
hogy milyen tervezőt akarunk.
Ki fogja megépíteni a hajót? Ki készíti a vitorlákat?
A New York-i Jachtklub megnyitja az első ülését az…
Miután megismertem a New York-i Jachtklubot, rájöttem,
hogy a győzelemhez pénzre lesz szükségünk.
Rengeteg pénzre.
A kupakihívás története
egybecseng Mr. Bond pénzügyi kalandjaival.
Bondi mindig is szeretett hazardírozni.
Erről szólt ez az egész.
A pénzről.
Alan konzorciumi elnök volt Ausztráliában. Ő karolt fel minket.
Az ő pénzével játszottunk. Az övé volt a projekt.
Bondi mindig is imádott kockáztatni.
Legendás figura.
Rövid idő alatt tömérdek pénzt keresett.
Főleg ingatlanügyletekkel.
A Swan Sörgyárat is felvásárolta.
A New York Jachtklub azonban
nem tekintett rá nagyhalként.
Alan ösztönösen érezte,
hogy egy kupagyőzelemmel
globális játékos válhatna belőle.
A hatalom és a befolyás,
ezek motiválták.
Szóval azt mondtam Alannek, hogy három dolog kell a bajnoksághoz.
Világszínvonalú ügyintézés.
Világszínvonalú technológia.
Illetve egy világszínvonalú csapat.
Zseniális, kifinomult elmékre volt szükségünk.
A legjobbak legjobbjaira.
Ezért felhívtam Huey-t.
Tanoncként kezdtem, majd vitorlakészítő lettem.
Látom a szélirányt és a szélnyomást. Szinte ki tudom szagolni a szelet.
Hugh Trehane vitorlázási stratéga is csatlakozott az ausztrál csapathoz.
Vajon idén megtörténik a lehetetlen?
Mérnökként dolgoztam
egy uránbányában.
Tanár voltam akkoriban.
Villamosmérnökként dolgoztam.
Aztán hirtelen felhívnak a semmiből,
hogy leszek-e a navigátora
az Amerika-kupára szánt 12 méteres vitorlásuknak.
Sosem voltam még navigátor korábban.
John azt mondta: „Mérnök vagy, majd megoldod.”
John Bertrand különös odafigyeléssel
válogatta össze a megfelelő csapatot,
amely képes lehet túljárni a New York-i Jachtklub eszén.
Az amerikai szellemiség, a mérhetetlen önbizalmuk legyőzéséhez
nagy egóra van szükség, hogy felvehessük a versenyt.
Ez komoly akadály volt.
Ausztráliában az egész ország magaspipacs-szindrómában szenved.
Ha valaki látványosan magabiztos, akkor visszahúzzuk magunk mellé.
Azt gondoltam, ha megerősödünk mentálisan,
akkor talán összejöhet a dolog.
Bertrand pszichológiai tesztet küldött
a legénység leendő tagjainak.
Megkaptam egy 14 oldalas tesztet, és néztem, hogy: „Ez meg mi a franc?”
Igen, kitöltöttem a személyiségtesztet.
Az jött ki, hogy magabiztosabb is lehetnék.
Az volt a végeredmény, hogy lehetnék magabiztosabb.
Szóval el kellett hinnünk magunkról,
hogy ott a helyünk a nemzetközi porondon.
Ehhez kellett a vizualizáció ereje.
Vitorlákat, a legénység tagjait látjátok.
Bizalmat és tiszteletet éreztek irántuk.
Előre elképzeljük a környezetet, mielőtt csatába indulnánk.
A cél az, hogy kiképezzük az elmét, hogy ne féljen abban a környezetben.
Helikopterek szállnak felettetek.
A parti őrség is a helyszínen van.
Közös erővel, kéz a kézben dolgozunk.
Aztán Dennis Connert látjátok…
az amerikaik hajóján, a Szabadságon.
Végezetül pedig szükségünk volt egy csúcstechnológiás vitorlásra.
Akkoriban az ausztrál hajótechnológiák még a közelében sem jártak az amerikainak.
A kupa technológiai versenybe csapott át.
Conner félelmetes hajót akart építeni,
ezért az USA erősen védett hadtechnikai kutatóközpontjához fordult.
Már hajómérnököket is bevontunk.
Sőt, a központunkban velünk van
a védelmi minisztérium egyik alvállalkozója is.
Dennist a légierő és a haditengerészet is segítette.
Óriási mérnökcsapatuk volt. Közel 30-an voltak.
Mi meg csak Bennyre számíthattunk. Ott volt Benny, és ennyi.
A felvételen a mezítlábas ausztrál, Ben Lexcen látható.
Ő Alan Bond váratlan választása, ő tervezi a vitorlását az Amerika-kupára.
Amíg a legtöbb tervező a számok és a geometria világában él,
Ben Lexcen inkább a művészetet választja.
A vitorlástervezés művészet.
Talán ez az egyetlen olyan művészet,
amelyben a gyakorlatban is bizonyítanunk kell az elképzelésünket.
Benny más volt.
Rendhagyó módon gondolkozott.
Sok szempontból volt zseniális és veszélyes.
Ő volt Ausztrália Leonardo da Vincije.
Csak három évig járt iskolába.
Kilenctől 12 éves koráig.
Nem volt keretek közé zárva.
Mint kiderült, ez volt az erőssége.
Ben azon kevesek közé tartozik,
akik lenyűgöző módon alig részesültek hagyományos oktatásban.
Kicsit már olyan volt, mint egy csavargó.
AUSZTRÁLIA KÁRTYA
Benny csak úgy megjelent, és napokig vagy hetekig nálunk lakott.
Rendkívül szokatlan volt testileg.
Rángatózott az arca, de nagyon kíváncsi típus volt.
Szenvedélyesen kíváncsi ember volt.
Kicsit elmozdítottuk a vázat…
De így már tetszik.
Zseniálisan tudta magába szívni a tudást.
Olyan volt, mint egy mézevő.
Összecsípte az információkat, és rendszerezte magában.
Miután Benny elkezdte megtervezni a vitorlást,
egyszer a kikötőben ültem, és azt kérte, hogy nézzem a sirályokat.
Azt mondta, minden tolluk egy külön irányítórendszer.
„Több ezer irányítórendszer található már egy madár egyetlen szárnyán is.”
Azt mondta: „Nézd, hogy szállnak fel! Egyetlen mozdulat, és szárnyalnak.
Olyan gyönyörű!”
Rajongott a természetért.
Akkoriban még alig sejtettem, hogy ez hová vezethet,
de kitárult az ajtó előttünk.
Benny Hollandiába utazott, hogy megtervezzen egy 12 méterest,
ami jobb, mint az 1980-as hajónk volt.
Benny az egyik legnagyobb hidrodinamikai központba utazott,
hogy kisajtoljon még egyszázad csomót a hajónkból.
Hiába tépte a haját, nem talált érdemi fejlesztést.
Elképesztően ideges volt.
Aztán elkezdtünk táviratokat kapni.
Azt üzente, hogy találtak valamit.
Mindennap újabb távirat várt az irodában.
Egyre izgatottabb lett.
Azt mondta, egy olyan tőkesúlyon dolgozik, amely forradalmi áttörés lehet.
„SZÁRNYAS TŐKESÚLY”
TŐKESÚLY – A HAJÓT ELLENSÚLYOZÓ ELEM
De nem árulta el, miről is van szó.
Lexcen hajómodelljei közel 200 részletes tesztkört futottak,
amelynek hála a titkos tőkesúly folyamatosan javulhatott.
Aztán jött a hívás,
hogy utazzunk el megnézni a vicces tőkesúlyú hajómodellét.
Tudtam, hogy a tőkesúllyal akar trükközni.
Benny azt mondta, megnézhetem, de senkinek sem beszélhetek róla.
Le volt takarva az egész. John Bertranddel néztük meg közösen.
Ott feküdt az öntödében a homokon ez a furcsaság.
Meg sem tudtam szólalni.
Próbáltam feldolgozni.
Amikor megláttam, nem akartam elhinni.
Nem tudtam, mit gondoljak, mert…
Kicsit furcsán nézett ki.
Az emberek már 1905 óta terveznek 12 métereseket.
Ez annyira más volt!
Mégis hogy lehetne jó?
Meg volt fordítva a tőkesúly.
Fejjel lefelé volt.
Mintha egy autót terveztek volna, aminek a tetején vannak a kerekek.
Világossá vált, hogy Benny szárnyakkal kísérletezett.
Szárnyai voltak, mint egy madárnak.
Ez lett a botrányos szárnyas tőkesúly.
HAGYOMÁNYOS TŐKESÚLY
Tudtuk, hogy ez rendkívül kockázatos.
John, a legnagyobb hajósok egyike, kicsit aggódott azért az egész miatt.
Nem akartam időt, erőfeszítést és érzelmi töltetet fektetni
egy olyan dologba, ami nem elég jó.
Azt sem tudtuk, lehet-e vele vitorlázni.
Amikor megmutattam nekik a hajónkat,
mindannyian azt hitték, hogy bekattantam.
Úgy döntöttünk, megbeszéljük a dolgot Alan Bonddal.
„Alan, Benny előrukkolt egy hajóval, ami elképesztően más, mint a többi,
de a tesztek alapján 20 perccel gyorsabb a pályán az előzőnél.
Mit tegyünk?” Alan meg azt felelte: „Jól van.
Vagy az új hajót építjük meg, vagy ki vagytok rúgva!”
Fogtuk magunkat, és megépítettük az új hajót.
AZ AUSZTRÁL HAJÓ
AUSZTRÁLIA II
Itt fog megszületni egy izzó dézsában Ben Lexcen legújabb szárnyas csodája.
Észak-Fremantle-ben járunk.
Az amerikaiak éveken át elkalapáltak minket.
Ideje volt valami drasztikusat lépnünk.
Skippy és én is építettük a hajót.
A szó szoros értelmében.
Mindenki nyakig szürke volt az alumínium csiszolásától és vágásától.
Benny Lexcennel közösen terveztük meg a fedélzetet.
Én feleltem a fedélzettől felfele mindenért.
A vitorlakészítés során nem a nagykönyvre hagyatkoztunk.
Külön szoftvert készítettünk a vitorlák megtervezéséhez.
Forradalmi volt!
Sok kockázatot vállaltunk. Benny miatt nem minden sikerült elsőre.
Építés közben kísérletezett.
Ő már csak ilyen volt.
Volt, aki őrültnek tartotta Bennyt.
És az is volt. Mindannyiunkhoz hasonlóan. Ez van.
Megkérdeztük Ben Lexcen tervezőt, hogy milyen a kapcsolata
a tulajdonossal, Alan Bonddal.
Nem állok pénzbeli vagy időbeli nyomás alatt,
és Alan értékeli a gondolkozásmódomat.
Lényegében úgy kísérletezgethetek, mint egy feltaláló.
Több ezren voltak szemtanúi Perthben, ahogy Bond új 12 méteresét elnevezték.
Alan Bond magabiztosan azt nyilatkozta,
az Ausztrália II meg fogja nyerni az Amerika-kupát.
A hajó megalkotása Ben Lexcen tervezővel kezdődött.
Közel két éven át dolgoztunk rajta.
Ez egy igazi ausztrál alkotás. Végre valahára
olyasmit alkottunk, amihez foghatót még nem látott a világ.
Háromszoros hurrá… Hip, hip, hurrá!
1983-AS AMERIKA-KUPA
1540 WADK rádió, Newport!
Négy perc múlva 15:00 lesz. Ez itt a WADK, az 1983-as Amerika-kupa hivatalos rádiója.
Az 1980-as címvédő Dennis Conner, illetve Szabadság nevű vadiúj 12 méterese
ma érkeztek meg a newporti kikötőbe.
Az Amerika-kupa címvédője, Dennis Conner egy magányos ember,
akinek egyetlen célja, hogy ismét nyerjen.
Az AT&T büszkén támogatja az Amerika-kupa megvédését.
És még annyi, hogy kapd el őket, Dennis!
Jól van, hajrá holnapra!
Most kedden indul a verseny
a sportvitorlázás kincséért, az Amerika-kupáért.
Az Amerika-kupa egy kihívói versenysorozat.
A nemzetek 52 futamban mérik össze tudásuk
négy és fél hónap alatt Newportban,
hogy aztán az amerikaiak kihívói lehessenek szeptemberben.
1983-AS LOUIS VUITTON KIHÍVÓI BAJNOKSÁG
Régen Új-Angliában sokakat megrémisztett, amikor jöttek a britek.
1983 nyarán azonban nemcsak a britek tartanak Newport felé,
hanem a franciák, a kanadaiak, az olaszok,
de még az ausztrálok is.
Miután megérkeztünk Newportba a kihívói futamokra,
beszélgettünk a tőkesúlyról.
Úgy döntöttünk, elrejtjük a világ elől.
Még csak az kellett volna, hogy megmutassuk mindenkinek!
Bárki lemásolhatta volna a saját hajójára, hogy aztán ugyanolyan gyors legyen.
Ezért inkább titokban tartottuk.
Emlékszem, volt egy helyi újság.
Azt írták, hogy az ausztrálok kitaláltak valami hülye tőkesúlyt.
Azt gondolták, bekattantunk.
„Háromszor vesztettek, ezért bármire képesek.” Ezt gondolták.
KIHÍVÓI VERSENYSOROZAT AUSZTRÁLIA – OLASZORSZÁG
A kupa első szakaszában szembeszélben kell vitorlázni
7,2 kilométeren át az első bójáig, majd bő szélben a következő kettőig.
Utána hátszélben a kikötő irányába,
majd ismét szembeszélben a célig.
A kieséses szakasz első futamaiban az olaszok ellen versenyeztünk,
és fogalmunk sem volt, hogy mennyire versenyképes a hajónk.
Egy ilyen szélsőséges hajóval az ember vagy tarol, vagy mehet haza.
Vagy hősök leszünk, vagy idióták.
Öt, négy, három, kettő,
egy!
Ausztrália elérte a bóját, és csak úgy szárnyal a hátszélben!
Bőségesen kifizetődött a kemény munkánk.
Az Ausztrália II nyerte a futamot!
Az Ausztrália II éppen most lépte át a célvonalat.
Egyenesen berobbantunk a versenybe.
Már nem féltünk Newporttól.
Dühösek voltunk. Egyvalamit akartunk, győzni.
Vasárnap 06:30 van.
Az Ausztrália II legénysége már keményen dolgozik.
Futottunk, súlyt emeltünk, aerobikoztunk…
Ez nem csak az erőnlétről és az izomnövelésről szólt.
Üzentünk a világnak.
Jó reggelt, Ausztrália!
Egészen addig hiteltelenek voltunk,
amíg el nem kezdtünk futamokat nyerni.
Minden jel arra mutat a selejtezőkben, hogy Alan Bond Ausztrália II-je
lesz a győztes kihívó.
Legyőztük az olaszokat, szétvertük a kanadaiakat…
A mai futam után úgy tűnik,
senki sem perdül vagy fordul gyorsabban
Ben Lexcen 12 méteresénél.
Habár a rejtélyes tőkesúlyt csak kevesen látták,
mindannyian szemtanúi lehettünk a hajó győztes futamainak.
Győzött az Ausztrália II…
Aztán jöttek a kérdések, hogy mitől vagyunk ilyen gyorsak.
Vajon mi bújik meg az Ausztrália II törzse alatt?
Egy tőkesúly, de mégis milyen?
Ez az idei nyár rejtélye Newportban.
A hajó végig le volt takarva. Titokban tartottuk.
Ebbe kezdtek beleőrülni a nézők.
Az a nagy kérdés, Bryant, hogy mi van az ausztrál hajó alján.
Magunk közt szólva, elmondaná, milyen tőkesúlyuk van?
Magunk közt? Nem, nem tehetem.
Fegyveres őrök járőröznek egész nap.
Az Ausztrália II-re vigyáznak,
a vitorlásra, amely hamarosan sporttörténelmet írhat.
Az ausztrálok tervezőjéből, Ben Lexcenből rocksztár lett a városban.
ÓZ, A NAGY VARÁZSLÓ
Mindenki a tőkesúlyára kíváncsi.
- Hadd lássuk! - Hol van a tőkesúly, Benny?
Ben Lexcen úgy döntött, lerajzolja a szárnyas tőkesúlyt,
de teljesen máshogy, mint amilyen az eredeti volt.
A newporti kikötő egyik irodájában volt egy fénymásoló.
Ben bevitt egy papírt, amit rárakott a fénymásolójukra.
Tíz perccel később visszarohant, hogy:
„Úristen!”
„A fénymásolóban hagytam a rajzomat a tőkesúlyról.”
Aztán aznap délutánra egész Newport
a hamis tőkesúlyról beszélt.
EXKLUZÍV KÉP A TITKOS TŐKESÚLYRÓL!
Az ellenfeleink uszonyokat raktak a tőkesúlyuk aljára.
Az ausztrál tőkesúly annyira lenyűgöző,
hogy a britek is szárnyakat raktak a hajójukra.
Megnéztük őket. Azt mondtuk, nem egészen tökéletes a másolatuk.
„Ennek így kéne állnia.”
Ezt az egyik amerikai rajzolta. Állítólag így néz ki a titkos tőkesúlyuk.
Ez lenne az? Mit gondol?
Lehetséges.
Győzött az Ausztrália II!
A nyugat-ausztrálok 45 futamot nyertek az eddigi 51-ből.
Ez világrekord a 12 méteresek történetében.
Végül megnyertük a kihívói versenysorozatot.
Nem is kevéssel.
Ezennel véget ért a kihívói versenysorozat.
Ausztrália fog szembeszállni a Szabadsággal az Amerika-kupáért.
Ausztrália lett hivatalosan az Amerika-kupa 25. kihívója.
A New York-i Jachtklub aggódik az elképesztő szériájuk miatt.
A Egyesült Államok előző kupagyőztese feszültnek tűnik.
Nem sokat tudunk a hajójukról. Nyilvánvalóan más típusú,
mint a hagyományos 12 méteresek. Máshogy vált csapást, máshogy gyorsul,
és rajtoláskor is máshogy manőverezik.
A New York-i Jachtklub tudta, hogy veszélyt jelentünk.
- Van két perce… - Üdv!
- Sajnos nincs. - Nincs két perce?
Késésben vagyunk egy megbeszélésről. Mennünk kell.
De azért köszönjük!
Ha az ausztrálok hirtelen ilyen könnyedén elintézik a kihívókat,
ha 47 futamot nyernek 55-ből,
az bizony be tud találni.
A fejük tetejére állítottuk őket.
Egész Newportot felforgattuk.
Mindez komolyabb, mint gondolnánk.
Itt nemcsak egy bajnokság a tét, hanem rengeteg pénz.
Közel 100 millió font cserél gazdát Newportban az Amerika-kupa során.
Rádöbbentek, hogy elbukhatják az aranytojást tojó tyúkjukat.
Hogy ez bekövetkezhet.
A newportiak világosan tudták,
de titokban tartották, hogy itt nem csak egy kupáról van szó.
Az Amerika-kupa egy milliárd dolláros iparág.
AMERIKA-KUPA SUGÁRÚT
Ha az amerikaiak vesztenek,
ennek az összegnek a jelentős része Nyugat-Ausztráliában lesz elköltve.
A New York-i Jachtklub számára az esetleges vereség következményei
rémesek lennének.
Ez itt az ABC hírösszefoglalója. A műsort az Apple támogatja.
Peter Jennings Los Angelesből jelentkezik.
Most csütörtökön indul az Amerika-kupa,
de vita alakult ki az ausztrálok és a New York-i Jachtklub között.
Az amerikaiak dühösek, mert az ausztrálok csináltak valamit a hajójuk alsó részével,
ami szerintük tisztességtelen előnyhöz juttatja őket.
A New York-i Jachtklub szerint az ausztrálok tőkesúlya szabályellenes.
Lehetséges, hogy meghiúsul a kupa történetének legszorosabb versenye.
A New York-i Jachtklub ki akart zárni minket.
Kizártnak találták, hogy Benny találta ki az új tőkesúlyt.
Biztos valaki más tervezte meg.
Az emberek nem tudták elhinni
a tanulmányai és a múltja miatt, hogy ezt tényleg ő találta ki.
A mezítlábas Ben Lexcen áll az idei hűhó középpontjában.
Csupán három évig járt iskolába, mégis ő tervezte
minden idők leggyorsabb 12 méteresét.
Nem igazán ismertem őt.
De az emberek mindenfélét beszélnek. Terjednek a pletykák.
Mégis ki tudhatná biztosra, hogy ki találta ki a szárnyakat?
Az amerikaiak azt próbálják bebizonyítani, hogy Lexcent holland tervezők segítették.
Úgy véljük, az amszterdamiak álltak elő az ötlettel.
De a szabályok szerint a hajót a kihívó országban kell megtervezni.
A New York-i Jachtklub úgy gondolja, hogy nem egyedül terveztem a hajót.
Kétes módszerekkel próbálnak bizonyítékokat szerezni a hátunk mögött.
Barátai elmondása szerint Ben ma délután többször is szédült.
A férfit azonnal kórházba szállították.
NEWPORTI KÓRHÁZ
A barátai szerint a rágalmazások juttatták őt kórházba.
A New York-i Jachtklub igyekezett rávenni a holland tervezői asszisztenseket,
hogy azt mondják, nem Ben Lexcen tervezte a tőkesúlyt.
A hollandok tervezték a tőkesúlyt, nem Ben Lexcen.
Kötelességünknek éreztük a holland helyzet kivizsgálását.
A holland hidrodinamikai központ igazgatója azt állította,
hogy a New York-i Jachtklub tagjai egy hamis nyilatkozatot akartak tőle,
miszerint nem Ben Lexcen volt a tervező.
Meglepett, amikor ketten meglátogattak, és a nyilatkozatomat akarták,
hogy én vagyok az Ausztrália II tervezője, nem pedig Ben Lexcen,
ami már gondolati szinten is nevetséges.
A vizsgálóbizottság azt mondta, megjárták Hollandiát,
és nem találtak bizonyítékot a panasztevő állítására.
„A hajó nem szabályellenes.”
Ezzel kútba esett a próbálkozásuk.
A New York-i Jachtklub visszavonta a tiltakozásukat
az Ausztrália II szárnyas tőkesúlyával kapcsolatban.
Azt üzenték, hogy győzzön a jobbik vitorlás.
Ötvenhat futam, és közel 2,5 év munkája kellett ahhoz,
hogy eljuthassunk ide, ahol most tartunk.
Győzzön a legjobb vitorlás és legénység, és döntsön a futamok végén az ágyú!
NEWPORTI JACHTKLUB
ELSŐ FUTAM SZABADSÁG – AUSZTRÁLIA II
Műholdról kapcsoljuk Newportot. Rob Mundle, hallasz minket?
Hát persze! Jó reggelt, Harry! Csodás csata vár ránk.
Ebben az összecsapásban most 132 év sporttörténete forog kockán.
Dennis Connert láthatjuk a képernyőn.
Nyugtalan voltam.
Bertrand csúcsformában volt.
Kemény ellenfél volt, nagyszerű hajóval és legénységgel.
Veszélyesnek tűnt. Tartottam tőle.
A Szabadság és az Ausztrália II kihajózott.
Az órám szerint 9,5 perc múlva lépik át a startvonalat.
A két hajó tíz perccel a rajtlövés előtt találkozik.
Mindketten irányba állnak,
és utána indul a párbaj.
Az a hajó, amelyik elsőnek érte el az első futam első bójáját,
mindig megnyerte az Amerika-kupát.
Ausztrália három másodperccel gyorsabban indult.
Mikor hátrafordultam, Dennis a nyomunkban volt.
A két vitorlás most éri el az első bóját,
és az ausztrálok jól állnak.
Néhány hajónyival megvertük őket.
- Egy-null! - Aha.
Ausztrália történelmet írt.
A külföldi kihívó még sosem verte meg az első futam első bójájánál a címvédőt.
Ausztráliának most sikerült.
A rajt után elhúztunk a Szabadságtól.
Aztán hirtelen… Mintha felrobbantunk volna.
Elvesztettük az irányítást.
Meglazult a kormány. Nem tudtunk kanyarodni. Hánykolódtunk.
Furcsa volt az egész. Leszakadt egy szerelvény oldalról,
aminek egészen addig semmi baja sem volt.
Aztán Dennis elhúzott mellettünk.
Véget ért a futam.
Győzött a Szabadság!
Bár ez világháborús szlogennek is elmenne, az Amerika-kupa első futamáról van szó.
GYŐZÖTT A SZABADSÁG
Megkerültük őket, aztán eltört a kormánylapát.
Aztán a második futam kezdetén meg…
Bumm!
Eltört a nagyvitorla halfejének egyik tartóeleme.
Egész nyáron egyszer robbantak csak le, a döntőben meg rögtön kettőből kétszer.
Ez hatalmas erőt és önbizalmat adott a Szabadságnak a harmadik futam előtt.
Mit gondol, Picala parancsnok, milyenek az esélyeink?
Szerintem 4-0-ra nyerünk, de a biztonság kedvéért legyen inkább 4-1!
Van még kérdés?
Az, hogy ilyesmi történik kétszer egymás után…
Ez megbocsáthatatlan.
„Benny, csinálj már valamit, hogy ki tudjunk állni végre normálisan!”
A törés után
feszült volt a hangulat John és Ben között.
Emlékszem, John azt mondta neki, hogy:
„Tetőtől talpig nézd át rendesen a hajót!”
Orrtól tatig megvizsgálták a hajót,
az árbóccsúcstól az utolsó csavarig, az utolsó vitorláig, egyszerűen mindent.
Benny nem jött ki a harmadik futamnál a kihajózáshoz.
Egy dombról figyelt távcsővel.
Hatalmas nyomás volt rajta.
Csupán hét perc van hátra a futam kezdetéig.
Az Ausztrália II-t látják, a 12 méterest, amely felforgatta a vitorlásvilágot.
Három, kettő, egy!
Az Ausztrália II lehagyta a Szabadságot,
és elindult az útvonalon.
De aztán aznap megcsillogtatta magát Denny alkotása.
Három órája tart a futam,
és kezd felerősödni a szél Newportban.
Newportban gyakran volt erős a szél,
és a szárnyas tőkesúly hatékonyan lentebb vitte a hajó tömegközéppontját,
így a hajónk erősebb szélben is versenyképes maradt.
Ez a hajó széllel szemben is egy rakéta volt.
Villámgyors volt.
Ausztrália 3 perc 14 másodperc előnnyel nyerte meg a kupa harmadik futamát.
A 12 méteresek bevezetése óta ez a legnagyobb különbségű kihívói győzelem.
Az Ausztrália II szélvész gyorsaságú.
Pont ettől tartott a New York-i Jachtklub.
A New York-i Jachtklub nem volt túlságosan elájulva a teljesítményemtől.
- Szégyenteljes eredmény ez a klubnak? - Nyomás alatt tartjuk a kapitányokat.
Azt szoktuk mondani, hogy a fejük kerül a kupa helyére.
Nem hagyjuk fellélegezni őket.
De miután elvesztettem azt a futamot, nem voltam kész csak úgy feladni. Nem ám.
Nekem a hozzáállás a legfontosabb.
A hozzáállás.
Unom már a szarakodást.
Órákat baszunk el minden reggel olyasmire,
ami nem segít megnyerni a kupát.
Arra koncentráltam, hogy a legjobb formámat nyújtsam.
Nincs kifogás, győzni kell.
NEGYEDIK FUTAM - AZ ÁLLÁS 2:1
Ezt nézzék, a Szabadság a felső hajó!
Hat másodperccel vezet a rajt után.
A Szabadság 36 másodperces előnnyel érte el az első bóját.
Dennis Conner megállíthatatlan volt.
Ő volt a legravaszabb és legokosabb tengerész.
Nagyszerű taktikai döntéseket hozott.
A két hajó csapásról csapásra küzd.
Lehetetlen volt megkerülni.
Minden csapás után visszaelőzött.
Mindig jókor követte le a szélmozgást.
Óriásiakat váltott.
A Szabadság 43 másodperces előnnyel ért célba.
Ott megy, nincs megállás! Eldördült az ágyú, vége a futamnak!
Az amerikaiak vezetnek 3:1-re.
Szétrúgtam a seggük.
Az amerikai Szabadság egyetlen győzelemre van attól,
hogy az USA-ban tartsa az Amerika-kupát.
3:1 az állás a kupában.
Csupán még egy győzelem a Szabadságnak, és a kupa marad a New York-i Jachtklubban.
A szomorú ausztrálok visszatértek a kikötőbe, az állás 3:1.
Nem hibázhatnak többet.
3:1-nél már hűtötték a pezsgőt Newportban.
Kész voltak a lobogók. „Gratulálunk Dennisnek és csapatának!”
Newport készen állt az ünneplésre.
Vége van. Ennyi volt, vége.
Newport őrjöngött. Nem is lehettek volna boldogabbak.
Egy újabb alázás.
Egyszerűen lehangoló volt.
A futam reggelén
visszafogott volt a reggelink.
Már a szalonnás tojás illata is sok volt. Nem tudtam enni.
Aztán üzenetet kaptunk a tévében Bob Hawke ausztrál miniszterelnöktől.
Gratulálok, nagyszerű munkát végeztek!
Bemutatták a műszaki adottságainkat.
Elképesztő eltökéltségről tettek tanúbizonyságot.
Egész Ausztrália maguk mögött áll.
Alig várjuk, hogy hazaérjenek!
Olyan fogadtatásban részesülnek majd, amilyet megérdemelnek.
Bob Hawke, Ausztrália miniszterelnöke…
Basszus, ez nem semmi!
Elismerést kaptunk a miniszterelnökünktől.
Ez mindent megváltoztatott.
ÖTÖDIK FUTAM – AZ ÁLLÁS 3:1
A seregek különböző lobogók alatt, zenére vonultak csatába.
Felemelkedett hát a bokszoló kengurus zászlónk.
A mi harci indulónk a „Down Under” volt a Men at Worktől.
Ettől felélénkült a csapatszellem.
Egészen hihetetlen módon Ausztrália vezet az első bójánál.
Ausztráliáé volt a mai nap Rhode Island partjai mellett.
Az Ausztrália II továbbra is versenyben van a kupáért.
Még kétszer megismételjük ezt, aztán hazavisszük a kupát.
3:2-nél fordult a kocka.
Tévéstábok érkeztek a világ minden tájáról.
Ausztrálok jöttek Newportba.
Newport különös kis tengerparti üdülője az Ausztrália II bombázása alatt áll.
Egész Newport érezte, hogy megjöttek az ausztrálok.
Szétszedtük a helyet.
Az ausztrálok lelkesen csatlakoztak a városban tartó felhajtáshoz.
Gőzerővel reklámozzák a szuvenírjeiket és az országukat.
HAJRÁ, AUSZTRÁLOK, NYOMÁS!
A barbárok a kapuk előtt állnak.
Az ausztrálok a szent kupára vágynak, és nem fogják vissza magukat.
Az ausztrálok imádják felhúzni a felsőbb társadalmi rétegeket.
BASSZA MEG A NEW YORK-I JACHTKLUB!
HATODIK FUTAM – AZ ÁLLÁS 3:2
A hatodik futamban elképesztőek voltunk.
Kész rakéta volt a hajó.
Az Ausztrália II hatalmas fölényben van.
Közel két perces az előnyük.
Három és fél perces előnnyel nyertük a futamot.
Ez volt a legnagyobb győzelem a 12 méteres vitorlások korszakában.
Az elmúlt 132 évben egyetlen kihívó sem jutott el
az utolsó futamig.
Az ausztrálok megalázták az amerikaiakat.
Az állás 3:3. Egyetlen futam maradt ebből a nagyszerű világbajnokságból.
- Menni fog, Jim! Megcsináljuk! - Bizony ám!
Az állás 3:1-ről először 3:2, utána pedig 3:3 lett.
Révbe értek az ausztrálok.
Milyen érzés az elmúlt 132 év első olyan kapitányának lenni,
aki 3:3-as állásban várja a döntő futamot? Bizonyára ideges lehet.
Izgalmas részese lenni az évszázad futamának.
Azt reméljük, meg tudjuk védeni a kupát, ahogy az elmúlt 132 évben is tettük.
Úgy vélem, a hagyomány mellettünk áll,
és vasárnap valahogyan össze fogjuk hozni a győzelmet.
24 ÓRÁVAL A 7. FUTAM ELŐTT
Dennis elképesztő stressz alatt állt.
A lényeg az, hogy a New York-i Jachtklub számára
szóba sem jöhetett a kupa elvesztése, bármibe is kerüljön.
Színtiszta pánik uralkodik az amerikai táborban.
Az Ausztrália II könnyed győzelme után
a Szabadság csapata kétségbeesett húzásokhoz folyamodott.
A New York-i Jachtklub nem bírta ki, hogy ne szúrjon oda még egyet.
Dennis és a csapata talált egy kiskaput az utolsó percben.
Jelentősen átalakították a hajót.
A címvédő hajót kiemelték,
hogy 450 kilogramm ballasztot távolítsanak el róla.
Sosem történt még ilyesmi.
De a New York-i Jachtklub megengedte ezt számukra.
Fordított helyzetben mi sosem tehettünk volna ilyesmit.
A NASCAR-ban is… Léteznek szabályok, de…
A csapatok felrúgják a szabályokat, hogy győzzenek.
Előnyt kell kovácsolni a szabályokból, hogy legyőzhessük az ellenfelet.
Nincs kifogás, győzni kell.
HETEDIK FUTAM – AZ ÁLLÁS 3:3
Kedves Alan és a legénység!
A próbatétel, amely előtt állnak,
az ausztrál sporttörténelem egyik meghatározó pillanata.
Minden jót kívánunk maguknak! Szóljanak nyugodtan, ha gond van,
és közös erővel hazafújjuk magukat Newportból.
Számíthatnak ránk. Sok szerencsét!
AUSZTRÁL MINISZTERELNÖK
Senki sem tudta elhódítani tőlük a kupát.
Egy történelmi pillanat kapujában álltunk.
Mindig jó legyőzni az amerikaiakat. Bármiről is legyen szó.
Veletek vagyunk, Ausztrália II!
VELETEK VAGYUNK, AUSZTRÁLIA II!
A világ legrangosabb vitorlásbajnoksága… A kupa, amit még sosem hódítottak el…
A futam, amely véget vethet a sporttörténelem
leghosszabb győztes szériájának…
Élőben jelentkezünk Newportból az Amerika-kupa zárófutamával!
A 25. CÍMVÉDÉS – A ZÁRÓFUTAM
Jó reggelt, Újvilág!
Ismét élőben közvetítünk
Ausztráliába, Új-Zélandra, Hongkongba, Amerikába és Európába.
Több mint 30 millióan tartanak velünk jelenleg.
Izgalmas nap vár Mrs. Beryl Bertrandre,
hiszen a fia, John vezeti csatába
az Ausztrália II-t az Amerika-kupa végső futamában.
Ma kerül megrendezésre a mindent eldöntő, megismételhetetlen futam.
Állatkertben éreztem magam, miközben kivontattak minket.
Tömérdek ember vett körbe minket.
Mintha fazékban főttünk volna.
Hamarosan elkezdődik az Amerika-kupa hetedik, sorsdöntő futama.
Több ezer óra felkészülés után… Egész életemben erre készültem.
Vizualizáltam a környezetet, a helyzetet…
Azt mondtam a csapatnak,
hogy képzeljék el, hogy sasként szállnak magasan az égben.
„Látjátok a hajót, ahogy úszik.”
Azt mondtam, vágják szét ollóval a zavaró tényezőket,
és engedjék szabadjára a hajót és minket.
„Nem számít se a holnap, se a tegnap, se a jövő.”
Csak a pillanatnak éltünk.
Öt másodperc múlva kezdünk.
Eldördült a rajtlövés.
Miután elsült az ágyú, a két hajó megrohamozta egymást.
Erről van szó, ez kemény lesz!
Fej fej mellett haladnak.
John Bertrand a Szabadság felé fordult.
Jól rajtoltunk. A csapásváltás után az élre törtünk.
Az Ausztrália nagyjából két hajónyival vezet.
Mindkét hajó a jobb csapáson halad.
John Bertrand úgy döntött, nem takarja Dennis Connert.
Aztán Dennis beért elénk.
Elkezdett elég rendesen lehagyni minket.
Világossá vált, hogy a Szabadság jóval gyorsabb lett, mint korábban volt.
Felturbózták a hajót.
A hajó maximális sebességre gyorsul, és szépen halad előre.
Rá sem lehet ismerni a Szabadságra. Ma sokkal jobban megy nekik.
A két vitorlás most éri el az első bóját.
Ausztrália nincs túl jó helyzetben.
A Szabadság 29 másodperccel vezet az első bójánál.
John Bertrand hibája akár tragikus is lehet.
Minden tőlünk telhetőt megtettünk,
de gyorsabbak voltak.
A Szabadság vezet a futam kezdete óta.
A második bójánál 45 másodperccel, a harmadiknál 23-mal vezettek.
Egyszerűen elsuhantak. Majdnem egy perccel vezettek.
Nem tudtuk elhinni.
A Szabadság most fordult le a negyedik bójánál.
A különbség 55 másodperc, Bob.
Ma nem lesz trónfosztás.
Úgy tűnik, Bertrand korai hibái miatt
az Ausztrália II elbukja az Amerika-kupát.
Egy 58 másodperces előny…
Az bizony hatalmas.
Négyezer ember gyűlt össze
a nyugat-ausztráliai Royal Perth Jachtklub előtt,
hogy kövessék élő közvetítésünket, és hasonló a helyzet Sydney-ben is.
Úgy tűnik, a Szabadság egészséges előnyre tett szert.
Dennis Conner nem veszíthet ma.
Egyre nő a feszültség Bertrandéknál.
Mrs. Bertrand fájdalmas arccal figyeli, ahogy az ausztrál csodát
lehagyja az amerikai Szabadság.
Uraim, ez a hátszeles szakasz az utolsó reményünk.
A közelükben sem voltunk.
De az a helyzet,
hogy amikor az ember elhiszi, hogy az ellenfél csapata vagy hajója jobb,
és semmit sem lehet tenni, mert titokban tartják az egészet,
az mentálisan hatalmas akadályt tud jelenteni.
És Dennis végül olyan döntést hozott,
amely téves volt.
Dennis Conner a jobb csapásra váltott. Azt reméli, óriásit fordul a szélirány.
Elértük a felső bóját, erre Dennis hirtelen csapást váltott.
Ez elég szokatlan lépés.
Dennis valamiért nem takarja John Bertrandöt.
Áttért a jobb csapásra,
ami eléggé meglepett.
Láttam, ahogy mozognak a felhők.
Megjelent a szél a szemem előtt a vízen.
Sötétebb, világosabb foltok. Láttam a szélirányt.
Egy idő után az ember elkezdi megérezni, hogy mire készül a szél.
Nem most, hanem 10-15-20 másodperc múlva.
Erről szól ez a sport.
Trimmeljetek!
Ahogy elindultunk balra, balról kezdett el fújni a szél.
Erről van szó!
Elkezdtük behozni a Szabadságot a szélnek köszönhetően.
Menet közben látni lehet, ahogy a legénység csörlőzik.
Tartani próbálják a maximális sebességet.
Hatalmas erőfeszítésre lesz szükségük.
Méterről méterre, yardról yardra, szélirányról szélirányra haladtunk.
Az Ausztrália II rohamosan halad a Szabadság felé.
Ez aztán szoros futam lesz!
Néhány perccel ezelőtt még úgy tűnt, eldőlt az Amerika-kupa sorsa.
Fej fej mellett haladunk, uraim. Talán a Szabadság vezet egy kevéssel.
Az Ausztrália II ismét versenyben van.
Aztán hátszéllel fordultak, és megelőztek.
Az egész világ lélegzet-visszafojtva figyelt.
Szinte már vágni lehet a feszültséget odakint.
Az Ausztrália II visszatámadott.
Nem könnyű megmondani, ki vezet, főleg nem egy helikopteres felvételből.
Mi lesz a fordulásnál?
Az 57 másodperces hátrány után most fej fej mellett haladtunk.
Úgy döntöttem, hátszéllel fordulunk rájuk, ami rendkívül kockázatos volt.
A két hajó ütközőpályán van.
- Az Ausztrália II be akar vágni. - Bátor húzás.
Hihetetlen, hogy be akarnak vágni eléjük!
Megelőztük az orrukat, mi vezettünk.
Az Ausztrália II átvette a vezetést. Egészen elképesztő!
Közel 2000 ember gyűlt össze a Royal Perth Jachtklubnál,
akik lelkesen szurkolnak az Ausztrália II-nek.
Sosem láttam még ehhez foghatót!
Nemrég még mindenki mélabús volt, de az előző szakasz óta eksztázis tört ki!
Most jöhet a véghajrá!
Gyorsasági verseny a célba. Elhiszed ezt, Bob Lobel?
Sok mindent láttam már, de ilyet még sosem.
Hajrá!
Sosem vitorláztunk még olyan jól, mint a futam azon szakaszában.
Közelebb voltunk a tökéletességhez, mint korábban bármikor.
A csapat olyan szinten összefonódott,
hogy olyan volt, mintha robotpilótával mentünk volna.
Behajóztunk a történelembe.
Hamarosan látni fogjuk a füstöt!
Mindjárt megcsinálják, hamarosan célba érnek!
Ez már az utolsó manőver! Vége van!
Az Ausztrália II megcsinálta!
Megnyerték az Amerika-kupát!
Talpra, Ausztrália, ideje ünnepelni!
A mai nap az ausztrál sporttörténelem fénypontja!
John Bertrand kapitány
és a hajó legénysége
bevésték magukat az ausztrál történelembe!
Megnyerték az Amerika-kupát!
Mialatt miniszterelnök voltam,
sok bölcs és fontos dolgot mondtam,
de azt hiszem, a legemlékezetesebb mondatom az volt…
Én mondom, ha valakit holnap kirúgnak lógásért, annak seggfej a főnöke!
Erről van szó!
Egész Ausztrália emeli poharát a legénység tiszteletére. Megérdemlik.
Emlékszem, azt mondtam: „Bassza meg, sikerült!”
John szabályosan lerogyott a kormányra.
Minden energia kiszállt belőle.
Megkönnyebbültem, hogy megnyertem a kupát az országomnak.
Ez hatalmas dolog.
Mégis hogy lehet felfogni az ilyesmit?
Ez olyasvalami volt,
amiről képzelni sem mertem, hogy megtörténhet.
De megtörtént.
Elképesztő dolog, hogy még ma is ezt váltja ki belőlem.
Olyan rég volt már!
Nagyobb hatással lehetett rám, mint gondoltam.
Na mindegy.
Mindenki megőrült.
Amikor felnéztünk,
hajók jöttek felénk mindenfelől.
Hajók vettek körbe mindenütt.
És óriási üdvrivalgás.
Ez életünk legjobb pillanata!
A hét elején még azt hittem, ennyi volt, nincs esélyünk.
Kimásztunk a halál karmából!
Mialatt visszavontattak minket, felvontuk az ausztrál zászlót.
Igazán büszke pillanat volt. Valami egészen különlegeset tettünk.
Milyen rendkívüli jeleneteket láthatunk!
A nap lassan nyugovóra tér,
miközben az Ausztrália II visszatér a newporti kikötőbe.
Ők az elsők, akik el tudták hódítani az Amerika-kupát.
Valódi tömegjelenetet láthatunk az Ausztrália II mólójánál.
Az ausztrálok végre megcsinálták!
Amikor kihúztuk a hajót a vízből,
Bondi karmesterként rákezdett, hogy…
Lássuk a tőkesúlyt!
Alan Bond rendkívül boldog.
Le fog hullani a lepel, fény derül a titkos tőkesúlyra.
Lecsúszott a szoknya az Ausztrália II-ről.
A világ megpillanthatta a tőkesúlyt.
Zseniális mérnöki munka,
elképesztően kreatív!
Ben Lexcen, az Ausztrália II tervezője készítette.
Beteljesítette az álmát.
És akár hiszik, akár nem, Dennis Conner is itt van a jachtklubos kalapjában.
Dennis gratulált nekem.
Nem sok szó hangzott el, de kétségtelenül szívből beszélt.
Dennis kicsit döbbentnek tűnik, David.
Amikor kezet fogtunk, könnyes volt a szeme.
Nagyon megviselte a vereség.
Hát igen.
Egészen lesújtó…
vereség volt.
A kupa elvesztése után
sajtótájékoztatót tartottunk, de senki sem jött el a jachtklubból.
Azt éreztem, hogy már nem igazán kedvelnek.
Biztosan csalódottak voltak, ami teljesen érthető.
Őket is ugyanannyira lesújtotta a kupa elvesztése, mint engem.
Ma az Ausztrália II volt a jobb hajó,
és nincs mentségünk, legyőztek minket.
Szóval gratulálni szeretnék Alan Bondnak és az Ausztrália II-nek.
Bebizonyították, hogy kiváló a hajójuk.
A mai nap az ő napjuk volt.
Ez volt az utolsó szereplése a kupa címvédő kapitányaként.
Egy nagyszerű tengerész, aki könnyes szemmel köszön le,
és megemeli a kalapját.
John Bertrand és a csapata nagyszerű munkát végeztek.
Hatalmas örömömre szolgál, hogy idén nem elköszönünk Newporttól,
hanem szeretettel meghívjuk az egész várost,
sőt, egész Amerikát, hogy látogassanak el Perthbe,
és próbálják meg visszahódítani a kupát! Mindenkit örömmel látunk.
Amikor átadták az Amerika-kupát…
Amikor felemeltem a fejem felé…
Egy gyerekkori álmom vált valóra.
Óriási dolog volt legyőzni Amerikát, hiszen hatalmas volt a mezőnyfölényük.
Hirtelen felkerült az aprócska országunk a térképre.
John Bertrand kapitány, illetve az Ausztrália II legénysége
megmutatta, milyen fából faragták az ausztrálokat.
A honfitársaik büszkék magukra. Azt üzenjük nekik magukon keresztül,
hogy az amerikaiak is büszkék.
Büszkék vagyunk, hogy Ausztrália a barátunk.
Mikor hazaértünk,
azt mondták, felvonulást rendeznek nekünk Fremantle-től egészen Perthig, ami úgy…
- Huszonkét kilométer. - Igen, 22 kilométer.
Azt feleltem, elég idiótának fog tartani minket
az a három ember és az az egy kutya, aki eljön majd rá.
Aztán az egész utca dugig volt emberekkel. Mind a 22 kilométeren keresztül.
Amikor megérkeztünk Perthbe,
250 000 ember várt minket, hogy üdvözöljenek.
41 MÁSODPERCCEL A VILÁG ELŐTT
Kis ország vagyunk, nem sok esélyt jósoltak nekünk.
De Ausztrália és a csapat nagyszerű elszántságával fordult a kocka.
A kupa elvesztése után nem maradt pénzem.
Szőnyegárus lettem.
Depressziós voltam.
De mikor megláttam, hogy 21 ország nevezett a perthi kupavédésre…
„Talán ideje befejezni az önsajnálatot, és elgondolkozni, hogyan nyerjem vissza.”
A mai nap Dennis Conner bejelentette a kaliforniai San Diegóban,
hogy visszatér az 1987-es Amerika-kupára.
Az ellenfele azonban nem az lesz, aki 1983-ban elhódította tőle a kupát.
Miért nem indul idén?
Kihunyt a tűz bennem. Elégedett emberből nem lesz világbajnok.
Elégedett vagyok az emlékeimmel. Más területen szeretnék érvényesülni.
Ezen dolgozom.
Dennis számára a visszatérés
esélyt jelentett a feltámadásra.
1987-ES AMERIKA-KUPA PERTH, NYUGAT-AUSZTRÁLIA
Eldördült az ágyú! Győzött a Csillagos-sávos lobogó!
Megnyerték az Amerika-kupát!
Megmászta a vitorlázás Csomolungmáját,
és visszaszerezte a vitorlásvilág Szent Grálját.
Ez Dennis Conner bosszúja.
Emlékszem, amikor a kupa átadásánál ültem,
megszólított egy kedves, kalapos hölgy: „Jó napot, Mr. Bertrand!
Milyen csodás nap ez a mai! Van mit ünnepelni.”
Azt feleltem neki, hogy: „Hölgyem, fogalma sincs…
milyen könnyű volt elveszteni, és milyen nehéz volt megnyerni a kupát.”
JOHN BERTRAND 1985-BEN BEKERÜLT AZ AUSZTRÁL SPORTLEGENDÁK CSARNOKÁBA
A GYŐZELEM UTÁN ALAN BOND AUSZTRÁLIA EGYIK LEGGAZDAGABB EMBERE LETT
Bond ingatlanérdekeltségei Sydney-től Amerikáig,
Londontól Hongkongig terjednek.
A birodalma 10 000 millió dollárt ér.
1997-BEN BŰNÖSNEK VALLOTTA MAGÁT PÉNZÜGYI BŰNCSELEKMÉNYEKBEN
HÉT ÉV BÖRTÖNRE ÍTÉLTÉK
Ausztrália legnagyszerűbb miniszterelnöke megérti a népet. Imádják őt az emberek.
És mindezek után mit csinál?
Lehúzza egybe a sörét. Szurkolnak neki. „Fenékig!”
A nagyszerű Bobby Hawke megcsinálta!
Azt üzente, hogy: „Köszönöm, srácok! Egészségükre!”
EZ VOLT ÉLETE UTOLSÓ INTERJÚJA
BEN LEXCEN AUSZTRÁLIA EGYIK LEGIKONIKUSABB TERVEZŐJÉVÉ VÁLT
A maximalista tervező, Ben Lexcen, és a Toyota Taragója,
amely még neki is megfelel.
Valaki végre megint jól dolgozott.
NÉGY ÉVVEL AZ AMERIKA-KUPA MEGNYERÉSE UTÁN ELHUNYT
ÖRÖKRE MEGVÁLTOZTATTA A KUPA TÖRTÉNELMÉT
A negyedik bójánál az Amerikai varázs vezet!
Ötvencsomós sebességgel robog a cél felé! Erről van szó!
Isten hozta Önöket a 2021-es Amerika-kupán!
Botrányt okozott az NBA-ben a mérkőzésekre fogadó játékvezető.
Hűha, jól elbasztam az életem!
A nyári slágerekhez hasonlóan Manti Te'o története sem valóság.
Kegyetlen, beteges kitaláció.
Ez volt a történelem leghosszabb győzelmi sorozata.
A mai nap az ausztrál sporttörténelem fénypontja!
Az AND1 dollármilliókat termelt, de vajon tiszteltek bennünket?
Ez az AND1 Kosárlabda, szivi!
Fogd be a pofád, és ne köpj senkinek!
Kibaszottul azt mondd, amit megbeszéltünk!
Ez már nem is lehetne furcsább.
Donaghy nyomozás alatt áll…
Az egész város erről beszél.
A lány konkrétan nem létezett,
de ő volt Manti Te'o halott barátnője.
Azt gondoltam, ha ez tényleg igaz, akkor az kibaszottul durva!
A feliratot fordította: Gorcsa Norbert